1975թ. այս կողմ մարտի 8-ը տոն է նաև ՄԱԿ-ի օրացույցով: Իսկ սա նշանակում է, որ միջազգային կազմակերպությունը չէր կարող կանանց խնդիրներին չանդրադառնել, ինչն էլ արել է կառույցի գլխավոր քարտուղար Անտոնիու Գուտերիշը: Տոնի առթիվ իր ուղերձում նա խոսել է կանաց շահագործման և նրանց նկատմամբ խտրականության դեմ մեծ խոչընդոտներ հաղթահարելու հրամայականի մասին: Ըստ նրա՝ կանանց իրավունքների և հնարավորությունների ընդլայնումը մեր ժամանակների «անավարտ մնացած նպատակն է և մարդու իրավունքների մեծագույն խնդիրը այսօրվա աշխարհում»: